JayJayThrowThrow/commonwealth-wiki-mix huggingface dataset:
ایس ایچ ہاشمی

پاکستان میں ایڈورٹائزنگ کے بانیوں میں سے ایک اور معروف سماجی و ادبی شخصیت۔ ایس ایچ ہاشمی نے بہار کے گاؤں گایا میں نامور عالم دین مولانا قدوس ہاشمی کے گھر جنم لیا۔ اور بٹوارے کے بعد پاکستان آ گئے جہاں انھوں نے ابتدائی تعلیم حاصل کی۔

وہ 1949ء سے ایڈورٹائزنگ کے شعبے سے منسلک رہے اور چار سال کے بعد اورینٹ کے نام سے اپنی ایڈواٹائزمینٹ کمپنی قائم کی جو اس وقت پاکستان کی سب سے بڑی ایڈورٹائزمنٹ کمپنی خیال کی جاتی ہے۔

دنیا کی پانچ سو مشہور شخصیات کے بارے میں کتاب (who is who ) کون کیا ہے؟ میں بھی شامل تھے۔ اپنے شعبے کے علاوہ سماجی اور ادبی خدمات پر انھیں کئی اعزازت سے بھی نوازا گیا۔ جن میں پاکستان کا سب سے بڑا سول ایوارڈ ستارہ امتیاز اور صدارتی ایوارڈ حسن کارکردگی بھی شامل ہے۔

آل پاکستان نیوزپیپرز سوسائٹی نے انھیں ملینیم ایوارڈ،لائف اچیومینٹ ایوارڈ، اخبار دوست ایوارڈ سے نوازا۔ ان کی کمپنی اورینٹ نے سترہ سال بزنیس پرفارمنس ایوارڈ حاصل کیے ہیں۔

ایڈورٹائزنگ کے شعبے کے فروغ کے لیے انھوں نے پاکستان ایڈورٹائزنگ انسٹی ٹیوٹ کی بنیاد رکھی اور پاکستان ایڈورٹائزمینٹ ایسوسی ایشن قائم کی جس کے چیف پیٹرن رہے۔ ایس ایچ ہاشمی ادبی اور ثقافتی سرگرمیوں میں بھی سرگرم رہے وہ پاکستان نیشنل کونسل آف کلچر اینڈ آرٹس کے صدر رہے اور کراچی آرٹس کاؤنسل کے تین سال وائس چیرمین کے عہدے پر بھی فائز رہے۔ دل کی بیماری ان کی موت کا سبب بنی۔


زمرہ:1935ء کی پیدائشیں
زمرہ:2006ء کی وفیات
زمرہ:پاکستانی کاروباری شخصیات
زمرہ:ستارۂ امتیاز وصول کنندگان
زمرہ:تمغائے حسن کارکردگی وصول کنندگان
زمرہ:مہاجر شخصیات
زمرہ:بیسویں صدی کی کاروباری شخصیات
زمرہ:بیسویں صدی کی پاکستانی کاروباری شخصیات
رامانند ساگر

بھارتی فلم انڈسٹری کے معروف فلمساز، ہدایت کار اور کہانی نویس۔ انھیں بھارتی ٹی وی کی مشہور اساطیری سیریل ’رامائن‘ کی تخلیق پر بہت شہرت حاصل ہوئی تھی۔

رامانند ساگر نے اپنے کیرئر کا آغاز بطور فلم ٹیکنیشن کیا تھا اور ممبئی کی فلم نگری میں ترقی کرتے کرتے وہ ایک کہنہ مشق فلمساز بن گئے تھے۔ رامانند نے پچیس سے زیادہ فلمیں اور ایک درجن سے زیادہ ٹی وی ڈرامے بنائے۔ ان کی چند یادگار فلموں میںانسانیت، کوہ نور، پیغام، گھونگھٹ، زندگی، آنکھیں، للکار، آرزو، گیت اور بغاوت کے نام آتے ہیں۔

انھوں نے ساگر جی کے ساتھ فلم’سلمٰی‘ میں کام کیا۔ جس میں ہیروئین پاکستانی اداکارہ سلمی آغا اور ہیرو راج ببر تھے۔ اس فلم کے نغمے حسن کمال نے ہی لکھے تھے۔

ساگر کو اردو زبان سے بہت لگاؤ تھا۔ وہ ایک اچھے ناول نگار اور افسانہ نگار بھی تھے۔ برصغیر کی تقسیم پر بھی رامانند ساگر نے ایک ناول’ اور انسان مر گیا ‘ لکھا۔ اس کے علاوہ ان کے کئی افسانے اردو کے رسائل اور جرائد میں شائع ہو چکے ہیں۔ ممبئی میں طویل علالت کے بعد انتقال ہوا۔
حوالہ جات

زمرہ:1917ء کی پیدائشیں
زمرہ:2005ء کی وفیات
زمرہ:بیسویں صدی کے بھارتی فلم ہدایت کار
زمرہ:فلم فیئر فاتحین
زمرہ:فنون میں پدم شری وصول کنندگان
زمرہ:لاہور کے فلم ہدایت کار
زمرہ:ممبئی کے فلمی ہدایت کار
زمرہ:ہندی زبان کے فلم ہدایت کار
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی بھارتی شخصیات
زمرہ:ہندی منظر نویس
زمرہ:منظر نویس
زمرہ:فلم پروڈیوسر
زمرہ:فلمی ہدایت کار
زمرہ:بھارتی شخصیات
سید ہاشم رضا

معروف سماجی شخصیت۔ لکھنؤ میں پیدا ہوئے اور انیس سو چونتیس میں انھوں نے اِنڈین سِول سروس کا امتحان پاس کیا۔

پہلے انھیںاحمد نگر میں بحیثیت اسسٹنٹ کمشنر تعینات کیا گیا۔ وہ قیامپاکستان سے پہلے ہی تعینات ہو گئے تھے اور تقسیم ہند کے وقت وہ کراچی میں تھے۔ سید ہاشم رضا کو پاکستان کے پہلے دار الحکومت کراچی کا منتظم مقرر کیا گیا۔ بانی پاکستان قائد اعظم محمد علی جناح کے انتقال کے بعد ان کی تدفین کے لیے جگہ سید ہاشم رضا نے ہی تجویز کی ۔

ہاشم رضا نے اپنی یاد داشتیں ایک اخبار میں تحریر کی تھیں جنہیں بعد میں ’ہماری منزل‘ کے نام سے ایک کتاب کی شکل میں شائع کیا گیا۔ ان کی دوسری کتاب پاکستان کے بارے میں لارڈ ماؤنٹ بیٹن سے ان کی خط کتابت پر مشتمل ہے جو ایک اخبار کے توسط سے ہوتی رہی۔

ہاشم رضا نے بڑی تعداد میں اخبارات میں مضامین لکھے اور شاعری بھی کی لیکن ان کا کوئی شعری مجموعہ شائع نہیں ہوا۔
حوالہ جات

زمرہ:1910ء کی پیدائشیں
زمرہ:2003ء کی وفیات
زمرہ:اردو مرثیہ نگار
زمرہ:پاکستانی مسلم شخصیات
زمرہ:مشرقی پاکستان کے گورنر
زمرہ:لکھنؤ یونیورسٹی کے فضلا
زمرہ:کراچی کے مصنفین
زمرہ:پاکستانی شعرا
زمرہ:پاکستانی مصنفین
زمرہ:پاکستانی شعرا
زمرہ:آل انڈیا مسلم لیگ کے اراکین
زمرہ:ستارۂ امتیاز وصول کنندگان
زمرہ:پاکستانی سرکاری ملازمین
زمرہ:ستارہ پاکستان وصول کنندگان
زمرہ:مہاجر شخصیات
زمرہ:ویکی ڈیٹا سے مطابقت رکھنے والی مختصر تفصیل
گولان پہاڑیاں

مرتفع جولان، جسے (عربی میں یا ) کہا جاتا ہے، ایک سطح مرتفع علاقہ ہے اور ارض شام کا حصہ ہوتے ہوئے، جس میں سے زیادہ حصہ اسرائیل کے زیر قبضہ ہے، اس ملک کے مغرب میں واقع ہے۔ جغرافیائی لحاظ سے ہضبہ الجولان کے گرد جو دیگر علاقے پائے جاتے ہیں ان میں لبنان، اردن اور اسرائیل شامل ہیں۔ اس کو اردو میں اکثر، انگریزی حساب سے، صرف گولان بھی لکھ دیا جاتا ہے اور اسی زبان میں اس کو Golan Heights بھی کہا جاتا ہے۔
تنازع

اسرائیل نے 1967 کی مشرق وسطیٰ کی جنگ کے آخری مرحلے میں اس علاقے پر قبضہ کر لیا تھا اور 1973 میں شام کی اس پر واپس قبضہ کرنے کی کوشش بھی ناکام بنائی اور سنہ 1981 میں اس کو اسرائیل نے یکطرفہ طور پر اپنا علاقہ قرار دے دیا تھا۔
تاہم اسرائیل کے اس اقدام کو عالمی سطح پر تسلیم نہیں کیا گیا اور سخت تنقید کا نشانہ بنایا تھا۔ گذشتہ 52 سال سے یہ علاقہ عالمی سطح پر متنازع ہے اور اقوام متحدہ کی سلامتی کونسل اس علاقے پر اسرائیل کے قبضہ کو غیر قانونی قرار دیتی ہے۔
شام میں اقوام متحدہ کے خصوصی سفیر گئیر پیڈرسن نے گذشتہ ماہ ایک بیان میں کہا تھا کہ سکیورٹی کونسل اس پر بہت واضح ہے کہ گولان کی پہاڑیاں شامی علاقہ ہے اقوام متحدہ کی قرارداد کے مطابق یہ شامی کی سرحدی سالمیت کا معاملہ۔
اہمیت

گولان کی پہاڑیوں کو شام اور اسرائیل دونوں ملک ہی خاص اہمیت دیتے ہیں اس کی اہم وجہ اس کی جغرافیائی اور عسکری اہمیت ہے۔ شام کے جنوب مغرب میں واقع اس پہاڑی سلسلے سے شامی دار الحکومت دمشق واضح طور پر نظر آتا ہے۔
اس علاقے پر اسرائیل کے قبضہ کے بعد سے اسرائیلی فوج یہاں سے شامی فوج اور جنگجوؤں پر نظر رکھے ہوئے ہیں۔ جبکہ یہاں سے شمالی اسرائیل کا علاقہ بھی دسترس میں ہے اور سنہ 1948 سے سنہ 1967 تک جب یہ پہاڑی سلسلہ شام کے زیر انتظام تھا تو شامی فوج یہاں سے شمالی اسرائیل پر گولہ باری کرتی رہی ہے۔

لہذا اس علاقے کا جغرافیائی محل وقوع اسرائیل کو شام کی جانب سے کسی بھی عسکری حملے کے خلاف تحفظ فراہم کرتا ہے۔
عسکری اہمیت کے علاوہ اس بنجر علاقہ کے لیے پانی بھی ان پہاڑیوں سے بارش کے پانی سے بننے والے ذخیرہ سے حاصل ہوتا ہے جو اسرائیل کے لیے پانی کا تیسرا بڑا ذریعہ ہے۔
مزید دیکھیے

* چھ روزہ جنگ
حوالہ جات

سطح مرتفع گولان
زمرہ:اسرائیل-سوریہ سرحد
زمرہ:اسرائیل کے علاقائی تنازعات
زمرہ:اسرائیلی مقبوضہ علاقے
زمرہ:ایشیا کے متنازع علاقے
زمرہ:ایشیاء کے متنازع علاقے
زمرہ:تاریخ عرب
زمرہ:جغرافیہ سوریہ
زمرہ:جغرافیہ لبنان
زمرہ:زرخیز ہلال
زمرہ:شام کے علاقائی تنازعات
زمرہ:عرب اسرائیل تنازع
زمرہ:عظیم وادئ شق
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
صدیقی

افضل البشر بعد از انبیا خلیفہ اول حضرت سیدنا ابوبکر صدیق رضی اللّٰہ تعالیٰ عنہ کی اولاد صدیقی کہلاتی ہے،

یہ نام صدیق سے اخذ کیا گیا ہے۔ جس کا مطلب ہے سچائی کی تصدیق کرنے والا۔ عام طور پر یہ نام حضرت ابوبکر صدیق رضی اللّٰہ عنہ کی نسبت سے لیا جاتا ہے۔
جنوبی ایشیا

جنوبی ایشیا میں یہ نام کافی عام ہے لیکن تاریخ یہ بتاتی ہے کہ یہ اصل میں عربوں کی اولاد ہیں جو عربوں کے سندھ فتح کرنے والے لشکر اور کچھ سلطان محمود غزنوی رحمتہ اللّٰہ علیہ کے ساتھ ہندوستان آئے اور یہیں آباد ہو گئے جس کا ثبوت ان کی ثقافت، رہن سہن اور عام ہندوستانی عوام سے الگ وضع قطع اور شادی بیاہ میں نسب کا خیال رکھنا وغیرہ ہے۔

شیخ صدیقی قوم ہندوستان. پاکستان. اور عرب ممالک میں پائی جاتی ہے، یہ اسلامی عقائد و نظریات اور شعائر اسلام پر سختی سے عمل پیرا ہوتے ہیں۔

صدیقی قوم کے لوگ مسلمان بادشاہوں کے دورِ حکومت میں وزارت اور خزانے کے ذمہ دار ہوا کرتے تھے اور ان کو زمیندار بھی کہا جاتا ہے، یہ لوگ انتہائی سچے اور وفادار ہوتے ہیں، حضور اکرم سید المرسلین حضرت محمد صلی اللّٰہ علیہ وسلم کی محبت سے ان کے دل سرشار ہوتے ہیں۔ صدیقی قوم کے پاس زمینوں کی بہتات ہوتی تھی لیکن انگریز کے جانے کے بعد ہندوستانی سرکار نے مختلف قسم کے زمینوں پر ٹیکس عائد کر کے اور کئی طرح سے ان کی زمینوں کو دلتوں اور نچلی برادریوں میں تقسیم کر دیا۔ آج بھی صدیقی قوم کا اطوار زندگی ہندوستان کی اور برادریوں سے الگ ہے شادی یا کسی بھی چیز پر صدیقی اپنی حیثیت سے بڑھ کر مہمانوں کی خاطر مدارات کرتے ہیں ان کے گھروں میں اسلام کی پابندی بہت سختی سے نافذ کی جاتی ہے مثلاً پردے کا اہتمام سختی سے ہوتا ہے عصری تعلیم کے ساتھ دینی تعلیم پر بھی توجہ دی جاتی ہے اور یہ ایک ایسی قوم ہے جو سو فیصد اہلسنت وجماعت کے عقائد و نظریات کے حامل ہیں۔
موجودہ دور میں یہ لوگ باطل فرقوں کے مقابلے میں،زیادہ تر علمائے دیوبند کے مسلک پر سختی سے کاربند ہیں۔
حوالہ جات

زمرہ:اتر پردیش کے معاشرتی گروہ
زمرہ:اسلامی ثقافت
زمرہ:بھارت کے معاشرتی گروہ
زمرہ:پاکستان کے معاشرتی گروہ
زمرہ:پاکستانی نام
زمرہ:خاندانی نام
زمرہ:اردو زبان میں خاندانی نام
زمرہ:ویکی ڈیٹا سے مختلف مختصر وضاحت
زمرہ:ایرانی زبان کے خاندانی نام
سپر کمپیوٹر

300px|تصغیر|ایک فوقی کمپیوٹر

سُپر کمپیوُٹر یا فوقی کمپیوٹر ،جس کو انگریزی میں Supercomputer کہا جاتا ہے ایک ایسا کمپیوٹر ہوتا ہے کہ جو تجزیہ کاری میں اپنی رفتار کے حساب سے عام کمپیوٹر پر فوقیت (superiority) رکھتا ہے اور اسی فوقیت کی وجہ سے اس کو فوقی کمپیوٹر کہا جاتا ہے۔ یہ اصطلاح سب سے پہلے 1860 تا 1931 شایع ہونے والے ایک اخبار نیویارک ورلڈ نے 1929 میں جامعہ کولمبیا کے لیے تیار کیے جانے والے آئی بی ایم آلات جدول (tabulators) کے لیے استعمال کی۔ ایک عام فوقی کمپیوٹر کی اعداد و شمار پروسیس Data Process کرنے کی طاقت عام ذاتی کمپیوٹر PC Computer کی نسبت ایک ہزار گناه ذیاده ہوتی ہے۔
بیرونی روابط

* مائیکروسافٹ ایچ پی سی پیک 2012
* مائکروسافٹ ٹیک نیٹ کا موقع

*فوقی
زمرہ:امریکی ایجادات
زمرہ:خوشۂ شمارندکاری
زمرہ:زر اشتراک درکار مواد کے روابط پر مشتمل صفحات
زمرہ:کمپیوٹر کی اقسام
زمرہ:متفق کمپیودنگ
زمرہ:متوازی کمپیوٹنگ
زمرہ:منقسم کمپیوٹنگ معماری
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:شمارندکاری بلحاظ شمارندی نمونہ
عزت بیگووچ

بوسنیا کے سابق صدر۔ انیس سو نوے کے عشرے میں بوسنیا کی خانہ جنگی میں کلیدی کردار ادا کیا اور وہ ملک میں کثیر نسلی حکومت کے قیام کے زبردست حامی رہے۔ یوگوسلاویہ میں ٹیٹو کی سربراہی میں کمیونسٹ حکومت کے دوران میں عزت بیگووچ کو مسلم قوم پرست گروہ سے وابستہ ہونے کی وجہ سے جیل کی سزا بھی کاٹنا پڑی۔

تاہم انیس سو پچاسی میں وہ بوسنیا کے صدر منتخب ہوئے۔ صدر بننے کے بعد عزت بیگووچ کی حکومت کو سربیا کی فوج کے محاصرے کا سامنا کرنا پڑا۔ بعد ازاں وہ امریکا کی ثالثی میں طے ہونے والے امن معاہدے پر رضامند ہو گئے جس کے تحت بوسنیا ہرزیگووینا کو ایک سربیائی جمہوریہ اور مسلم اور کروشیائی وفاق میں تبدیل کر دیا گیا۔ جنگ کے خاتمے کے بعد عزت بیگووچ مسلم نشست پر بوسنیا کے صدر منتخب ہوئے۔ لیکن خرابئ صحت کی وجہ انھیں اس عہدے سے دستبردار ہونا پڑا۔
حوالہ جات

زمرہ:اکیسویں صدی کے فلسفی
زمرہ:بوسنیا اور ہرزیگوینا کے سنی مسلم
زمرہ:بوسنیا اور ہرزیگوینائی اسلام پسند
زمرہ:بوسنیا اور ہرزیگوینائی سیاست دان
زمرہ:بوسنیا اور ہرزیگوینائی مسلم
زمرہ:بوسنیا اور ہرزیگوینائی مصنفین
زمرہ:بوسنیا و ہرزیگووینا کے بوسنیائی مسلم
زمرہ:بوسنیا و ہرزیگووینا میں مرض-متعلقہ اموات
زمرہ:بوسنیائی جنگ کی شخصیات
زمرہ:بوسنیائی سیاستدان
زمرہ:بوسنیائی شخصیات
زمرہ:بوسنیائی صدور
زمرہ:بوسنیائی قوم پرستی
زمرہ:بوسنیا اور ہرزیگوینائی فعالیت پسند
زمرہ:بوسنیائی
زمرہ:بیسویں صدی کے بوسنیا اور ہرزیگوینا کے مصنفین
زمرہ:بیسویں صدی کے فلسفی
زمرہ:تاریخ بوسنیا و ہرزیگووینا
زمرہ:دوسری جنگ عظیم کی بوسنیا اور ہرزیگوینائی شخصیات
زمرہ:فلاسفہ
زمرہ:کامنز زمرہ جس کا ربط ویکی ڈیٹا پر ہے
زمرہ:مختلف الرائے
زمرہ:ناقدین دہریت
زمرہ:وکلا
زمرہ:یوگوسلاو جنگیں
زمرہ:یوگوسلاوی سیاست دان
زمرہ:یوگوسلاوی وکلاء
زمرہ:1925ء کی پیدائشیں
زمرہ:2003ء کی وفیات
پرویز مہدی (گلو کار)

پرویز مہدی پاکستانی گلوکار تھے۔
پیدائش

پرویز مہدی 1948ء کو پیدا ہوئے۔
فنی زندگی

معروف گلوکار۔ اصل نام پرویز حسن تھا لیکن اپنے استاد مہدی حسن سے عقیدت کی بنا پر بدل کر پرویز مہدی رکھ لیا اور اسی نام سے جانے جاتے رہے۔ انھوں نے ستر کی دہائی میں لاہور ریڈیو کے لیے ’میں جانا پردیس’ کے بول پر مبنی گیت گا کر شہرت حاصل کی۔ وہ بنیادی طور پر غزل کے گائیک تھے اور اپنے استاد مہدی حسن کے رنگ میں گاتے تھے۔ انھوں نے گیت اور فوک گیت بھی گائے۔ اس کے علاوہ حکومت نے انھیں ستارہ امتیاز سے بھی نوازا گیا۔
وفات

پرویز مہدی لاہور میں اگست 2005ء کو وفات پائی۔
حوالہ جات

زمرہ:2005ء کی وفیات
زمرہ:اکیسویں صدی کے گلوکار
زمرہ:اکیسویں صدی کے مرد گلوکار
زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی غزل گائیک
زمرہ:پاکستانی فلمی گلوکار
زمرہ:پاکستانی گلوکار
زمرہ:پاکستانی لوک گلوکار
زمرہ:پنجابی گلوکار
زمرہ:تمغائے امتیاز وصول کنندگان
زمرہ:پنجابی زبان کے گلوکار
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
علی احمد بروہی

|-

|-
| تاریخ پیدائش:
|11 نومبر 1921
|-
| جائے پیدائش:
| شکار پور
|-
|تاریخ وفات:
| 30 نومبر 2003
|-
|جا‎ئے وفات:
| کرچی
|-

|}

سندھ کے نامور دانشور اور مزاح نگار اور پاکستان کے مشہور قانون دان اے کے بروہی کے بھائی۔ علی احمد بروہی گھوٹکی ضلع کے قصبے کھنبڑا میں پیدا ہوئے- ابتدائی تعلیمشکارپور کے شہر گڑھی یاسین سے حاصل کرنے کے بعد سندھ مدرسۃ السلام کراچی سے میٹرک کیا - اور انیس سو اکتالیس میں رائل بحریہ میں ملازمت اختیار کی- انیس سو چھیالیس میں برصغیر کی تاریح کی مشہور فوجی بغاوت جو رائل نیوی بغاوت کے طور پر مشہور ہوئی اس میں انھوں نے بڑھ چڑھ کر حصہ لیا-

اس پاداش میں ان کا دوسرے باغیوں کے ساتھ کورٹ مارشل ہوا اور انھیں چار سال قید بامشقت کی سزا سنائی گئی- انھوں نے ایک سال قید ہندوستان کی مختلف جیلوں میں گزارا- اس اثنا میں ملک آزاد ہو گیا اور انھیں رہائی نصیب ہوئی- جیل سے رہا ہونے کے بعد انھوں نے صحافت کا پیشہ اختیار کیا اورنامور سیاست دان پیر علی محمد راشدی کی ادارت میں شایع ہونے والے روزنامہ ”قربانی” میں ملازمت شروع کی-

اس اخبار کے مالک جی ایم سید تھے- صحافت کے دوران بعض ”قابل اعتراض” مضمون لکھنے پر حکومتِ وقت ناراض ہو گئی او!ر ان کی گرفتاری کے وارنٹ جاری کیے گئے - لیکن بروہی روپوش ہو گئے اور خیرپور ریاست میں جا کر پناہ لی- اس وقت خیرپور الگ ریاست تھی- چند ہی ماہ میں اپنی ذہانت اور علمی صلاحیتوں کی وجہ سے خیرپور ریاست کے وزیر اعظم قزلباش کے اطلاعات کے مشیر ہو گئے-

انیس سو پچپن میں جب مغربی پاکستان کے چاروں صوبوں کو ملا کر ون یونٹ قائم کیا گیا تو خیرپور ریاست سے ان کی خدمات مغربی پاکستان حکومت کے حوالے کردی گئیں- بروہی نے محکمہ اطلاعات میں مختلف عہدوں پر کام کیا اور آخر میں سیکریٹری اطلاعات سندھ کے طور پر ریٹائر ہوئے- اپنی باغی طبیعت کی وجہ سے ان کا سزا کے طور پر مختلف مقامات پر تبادلہ ہوتا رہا- سال انیس سو باہتر میں بعض اختلافات کی وجہ سے بروہی کو ذوالفقارعلی بھٹو نے نوکری سے نکال دیا- لیکن ملک میں مارشل لا کے نفاذ کے بعد جنرل ضیاالحق نے انھیں دوبارہ طلب کیا اور وہ سرکاری ملازمت پر بحال کر دیے گئے-

انھوں نے 2002ء میں متحدہ قومی موومنٹ میں شمولیت اختیار کی- وہ سندھی بولنے والی پہلی نامور شخصیت تھے جنھوں نے الطاف حسین کی قیادت میں چلنے والی جماعت میں شمولیت احتیار کی۔ سرکاری ملازم اور رائل نیوی کی بغاوت کے علاوہ علی احمد بروہی سندھ میں طنز و مزاح نگار، کالم نویس اور صحافی کے طور پر پہچانے جاتے ہیں- انھوں نے تیرہ کتابیں لکھیں- جن میں ”جام جاموٹ جامڑا” -”ککھ پن” - ”سڈن متھے سڈڑا” زیادہ مشہور ہیں - انھوں نے چوکنڈی کے قبرستان اور مقبرہ پر انگریزی میں بھی ایک کتاب لکھی ہے- بروہی ایک ایسے دانشور تھے جن کو سندھ کے لوگوں کی سماجی نفسیات، رہن سہن پر عبور حاصل تھا-

زمرہ:پاکستانی سیاست دان
زمرہ:سندھی شخصیات
ان ٹچ ایبل

ملک راج آنند کا انگریزی ناول۔ جس کی وجہ سے انھیں کافی شہرت نصیب ہوئی۔ یہ ناول ایک ایسی پندرہ سالہ مزدور لڑکی کی کہانی ہے جو تپِ دق سے مر جاتی ہے۔ یہ ناول بھارت میں انگریزی سامراج اور ذات پات کے نظام پر ایک بھرپور تنقید ہے۔

یہ ناول دراصل ملک راج آنند کے ایک ذاتی المیے پر ردِ عمل تھا۔ ہوا یہ تھا کہ ان کی آنٹی کو ہندو برادری سے صرف اس بنا پر باہر نکال باہر کر دیا گیا تھا کہ انھوں نے ایک مسلمان کے ساتھ بیٹھ کر کھانا کھا لیا تھا۔ آنند کی آنٹی نے اس واقعے سے دل گرفتہ ہوکر خود کشی کر لی تھی۔

اس ناول کا پیش لفظ مُلک راج آنند کے دوست اور مشہور ناول نگار ای ایم فوسٹر نے لکھا تھا۔ ناول کے بارے میں مصنف مارٹن سیمور سمتھ لکھتے ہیں کہ ’یہ ایک جذباتی اور مشکل موضوع پر لکھا جانے والا فصاحت اور بلاغت سے پُر اور فکرانگیز شاہکار ہے۔ ‘
حوالہ جات

زمرہ:1935ء کے ناول
زمرہ:اولین ناول
زمرہ:بھارت میں وقوع پذیر واقعات پر ناول
زمرہ:گاندھی کی ثقافتی عکاسی
زمرہ:بھارتی ناول
احمد بشیر

معروف دانشور، مصنف اور نقاد۔ ممتاز مفتی اور اشفاق احمد کے دوست رہے۔ کئی کتب تصنیف کیں جن میں خاکے اور ناول وغیرہ شامل ہیں۔ ان کی مشہور تصانیف میں خاکوں پر مبنی کتاب 'جو ملے تھے راستے میں' اور ’دل بھٹکے گا‘ شامل ہیں۔ ناول ’منزل منزل دل بھٹکے گا‘ اور انگریزی ناول 'ڈانسنگ وولف' (رقص کرتے بھیڑیے) شامل ہیں۔ خود انھوں نے ایک فلم نیلا پربت بنائی تھی جو کامیاب نہیں ہو سکی تھی۔ ان کی دو بیٹیاں سنبل اور نیلم احمد بشیر مصنفہ ہیں جب کہ ایک بیٹی بشریٰ انصاری ٹی وی کی معروف فنکارہ ہیں۔ اردو اور پنجابی کی ممتاز ادیبہ اور سفرنامہ نگار پروین عاطف، احمد بشیر کی ہمشیرہ تھیں۔ احمد بشیر کا انتقال لاہور میں کینسر کے عارضے کی وجہ سے ہوا۔
حوالہ جات

زمرہ:1923ء کی پیدائشیں
زمرہ:2004ء کی وفیات
زمرہ:اردو محققین
زمرہ:اردو مصنفین
زمرہ:پاکستانی ادبی نقاد
زمرہ:پاکستانی صحافی
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی فلمساز
زمرہ:پاکستانی مرد صحافی
زمرہ:پاکستانی مصنفین
زمرہ:تمغائے حسن کارکردگی وصول کنندگان
زمرہ:ضلع گوجرانوالہ کی شخصیات
زمرہ:لاہور کے صحافی
زمرہ:لاہور کے مصنفین
زمرہ:پنجابی شخصیات
زمرہ:ویکی ڈیٹا سے مختلف مختصر وضاحت
مولوی یونس خالص

افغانستان میں روسی افواج کے خلاف مزاحمتی کمانڈر اور حزب اسلامی (خالص) کے سربراہ۔افغانستان کے صوبہ ننگر ہار کے چھوٹے سے گاؤں خوگیانی میں پیدا ہوئے۔ 1975ء میں افغانستان میں کیمونسٹ انقلاب کے آغاز میں مولوی یونس خالص نے اپنے خاندان سیمت پاکستان ہجرت کی۔
1978 میں انھوں نے حزب اسلامی کے نام سے ایک مزاحمتی تنظیم کی بنیاد ڈالی۔ اس تنظیم میں امریکی فوج کومطلوب گلبدین حکمت یار بھی شامل تھے تاہم بعض اختلافات کی وجہ سے وہ بعد میں الگ ہو گئے اور انھوں نے بعد میں اپنی الگ پارٹی بنالی۔

مولوی خالص نے 1979 میں روسی افواج کے خلاف مسلح مزاحمت شروع کی اور اسی سال صوبہ ننگر ہار کے بلند پہاڑی سلسلے تورہ بورہ کے مقام پر اپنا پہلا جہادی مرکز کھولا۔ مولوی یونس خالص نے افغانستان میں سترہ سال تک روسی افواج اور ان کے انخلاء کے بعد ان کے حامیوں کے خلاف مزاحمت میں حصہ لیا۔

روس کے خلاف جنگ میں امریکا کے نے ان کو ہیرو کا درجہ دیا اور انھیں خصوصی طور پر وائیٹ ہاوس میں مدعو کیا گیا جہاں ریگن نے انھیں خراج عقیدت پیش کیا۔ لیکن گیارہ ستمبر کے بعد دوسرے جہادی شخصیات کے طرح ان کو بھی دہشت گرد کا خطاب ملا۔ افغانستان پر امریکی حملے کے بعد انھوں نے اکتوبر دوہزار تین میں افغانستان میں موجود امریکی اور اتحادی افواج کے خلاف ’ جہاد‘ کا اعلان کیا جس کے بعد سے وہ اپنے اہل خانہ کے ہمراہ روپوش ہو گئے۔ ان کے موت کے بعد بھی یہ معلوم نہیں ہو سکا کہ زندگی کے آخری ایام انھوں نے کہاں گزارے۔ ان کی وصیت کے مطابق ان کو کسی نامعلوم مقام پر دفن کیا گیا۔ وہ افغانستان کے واحد رہنما تھے جنھوں نے گروہی (فیکشنل) جنگوں میں حصہ نہیں لیا۔ وہ ایک اسلامی سکالر اور عالم ہونے کے ساتھ ساتھ شاعر بھی تھے۔
حوالہ جات

زمرہ:پاکستان میں افغان تارکین وطن
زمرہ:پشتون شخصیات
زمرہ:صوبہ ننگرہار کی تاریخ
زمرہ:صوبہ ننگرہار کی شخصیات
زمرہ:ضد شیعیت
زمرہ:پشتو شعرا
زمرہ:دار العلوم حقانیہ کے فضلا
زمرہ:1910ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:افغان سیاست دان
زمرہ:سنی علماء اسلام
زمرہ:عسکری قیادت
زمرہ:افغان مسلم
زمرہ:شخصیات بلحاظ پشتون نسب
زمرہ:افغان عسکری کارکنان
امجد بوبی

امجد بوبی 1942ء کو امرتسر میں پیدا ہوئے، نئی نسل کے پسندیدہ موسیقار کی شہرت حاصل کی۔ ریاض الرحمان ساغر اور عقیل بوبی کے لکھے ہوئے بہت سے گیت ان کی سریلی دھنوں کے باعث مقبول ہوئے۔

امجد بو بی نے اپنے چالیس سالہ کیریئر کے دوران میں پچاس سے زائدفلموں کی موسیقی ترتیب دی۔ ان فلموں میں سرگم، گھونگھٹ، گھر کب آوٴ گے، سنگم، چیف صاحب، کبھی الوداع نہ کہنا، دیوانے تیرے پیار کے، لازوال، بھابی دیاں چوڑیاں اور دوسری فلمیں شامل ہیں

پاکستانی فلموں کے لیے بمبئی جاکر گیت ریکارڈ کروانے کا آغاز امجد بوبی نے ہی کیا تھا اور جاوید شیخ کی فلم ’ یہ دل آپ کا ہوا (فلم) کے لیے انھوں نے بھارتی گلوکار سونو نگہم اور کویتا کرشنا مورتی سے گانے گوائے اور پاکستان فلم انڈسٹری میں اس نئے رجحان کا آغاز کیا۔ زارا شیخ اور شان کی فلم تیرے پیار میں کا گانا ’ہاتھ سے ہاتھ کیا گیا۔۔ ‘ ان کی موسیقی سٹائل کی بھر پور نمائندگی کرتا ہے۔
امجد کو 1983 اور 1997 میں نگار ایوارڈ اور 1999میں بولان ایوارڈ دیا گیا۔

امجد حسین خان المعروف امجد بوبی نے 1969 میں پہلی فلم اک نگینہ کی موسیقی ترتیب دی جس کے بعد وہ مسلسل موسیقی میں جدید رنگ بھرتے رہے۔اس فلم کے بعد انھوں نے ’’آنسو اور شعلے ‘‘، ’’پرورش‘‘، ’’آتش‘‘ اور ’’آگ اور شعلے ‘‘ جیسی فلموں کا میوزک ترتیب دیا۔امجد بوبی نے ہمیشہ نئے ٹیلنٹ کو متعارف کروایا، موجودہ دور کے کئی مقبول گلوکار ان کی دریافت تھے۔ امجد بوبی نے مہدی حسن، مہناز، ناہید اختر، سلمی آغا، غلام عباس، اے نیئر، تحسین جاوید، حمیرا چنا، سائرہ نسیم، وارث بیگ، راشد محمود، شبنم مجید، فریحہ پرویز سمیت دیگر سنگرز سے ان کی زندگی کے بہترین گیت ریکارڈکروائے۔ان کی آخری ریلیز ہونے والی فلم ہدایتکار واداکار جاوید شیخ کی’’کھلے آسمان کے نیچے‘‘ تھی۔
زندگی کے آخری ایام میں ان کا زیادہ وقت ممبئی میں گذرا۔ دل کا دورہ پڑنے سے 15 اپریل 2005ء کو لاہور میں وفات پائی۔
حوالہ جات

زمرہ:1942ء کی پیدائشیں
زمرہ:2005ء کی وفیات
زمرہ:پاکستانی سنی
زمرہ:پاکستانی مسلم شخصیات
زمرہ:پاکستانی موسیقار
زمرہ:پاکستانی نغمہ ساز
زمرہ:نگار اعزاز جیتنے والی شخصیات
زمرہ:پنجابی شخصیات
زمرہ:امرتسر کے موسیقار
البیلا

اختر حسین المعروف البیلا - سٹیج، ٹی وی اور فلم کے نامور مزاحیہ اداکار اور گلوکار
(ولادت: 21 ستمبر 1940ء - وفات: 17 جولائی 2004ء)

البیلا پاکستان کے ایک اسٹیج اور فلم کے مزاحیہ اداکار تھے، جنھوں نے نے 70 کی دہائی میں پہلے اسٹیج اور پھر فلم میں اداکاری شروع کی۔ باغ جناح میں ان کا پہلا اسٹیج ڈراما ’یہ بیچارے لوگ‘ خاصا مقبول ہوا۔ البیلا جسمانی حرکات و سکنات اور مکالموں کی مخصوص طرز پر ادائیگی سے مزاح پیدا کرتے تھے۔ البیلا نے کئی فلموں میں بھی کام کیا جن میں باؤ جی، عشق نچاوے گلی گلی اور سویرا بہت مشہور ہیں۔ تاہم انھوں نے زیادہ تر کام اسٹیج ہی کے لیے کیا۔ بلیک اینڈ وائٹ ٹیلی وژن کے زمانے میں البیلا نے عارف علی عارف کے کھیل ’ اک سی بادشاہ‘ میں اکبرِ اعظم کا کردار کیا جسے بہت سراہا گیا۔ یہ کھیل مغل دور کی مشہور کہانی انارکلی کی پیروڈی تھا جس میں شہزادہ سلیم کا کردار امان اللہ نے ادا کیا تھا۔ ان دونوں کی جوڑی نے پھر سٹیج ڈراموں میں بہت مقبولیت حاصل کی۔ ان کا ایک بیٹا ہنی البیلا بھی اسٹیج اداکار ہے۔ دل کا دورہ پڑنے سے لاہور میں وفات پائی۔
فلمیں
مزید دیکھیے

* لولی وڈ اداکاروں کی فہرست
* امانت چن
* عابد خان
حوالہ جات
بیرونی روابط

* ، Retrieved 5 Feb 2016
* البیلا گذر گئے (روزنامہ ڈان)
* پاکستانی ٹائمز
* ڈیلی ٹائمز


زمرہ:1940ء کی پیدائشیں
زمرہ:1941ء کی پیدائشیں
زمرہ:2004ء کی وفیات
زمرہ:اردو سنیما میں مرد اداکار
زمرہ:پاکستانی مرد اسٹیج اداکار
زمرہ:پاکستانی مرد فلمی اداکار
زمرہ:پاکستانی مزاح کار
زمرہ:پنجاب کی شخصیات
زمرہ:ضلع ٹوبہ ٹیک سنگھ کی شخصیات
زمرہ:لاہور کے مرد اداکار
زمرہ:بیسویں صدی کے مزاحیہ اداکار
زمرہ:پنجابی شخصیات
زمرہ:نگار اعزاز جیتنے والی شخصیات
زمرہ:پاکستانی مرد گلوکار
زمرہ:پنجابی گلوکار
میڈم باوری

میڈم باوری ڈبل ورژن اردو / پنجابی میں فلم کا آغاز کیا۔ اس فلم كو 7 مئی، 1989ء كو ریلیز ہوئى۔ پاکستانی اس فلم کا کریکٹر ایکشن اور جرائم فلموں کے بارے میں فلم کی تکمیل کی گی ہیں۔ یہ فلم باکس آفس میں ہٹ ہوئی تھی اور کراچی کے بمبینو سنیما میں اس کی دو ڈھائی ماہ تک کامیاب نمائش ہوئی تھی اور یہی فلم کراچی میں ہٹ ہوئی تھی۔ اس فلم کے ڈائریکٹر نذرالاسلام تھے۔ پروڈیوسر ایس اے گل تھے۔ کہانی ناصر ادیب نے لکھی تھی اور موسیقی ایم اشرف اور ایم ارشد نے بنائی تھی۔ اس فلم میں نیلی، جاوید شیخ، سلطان راہی، منور سعید اور رنگیلا وغیرہ تھے۔
سٹوری

ناصر ادیب نے بھی 1988 میں اپنی ٹوپی سے ایک نیا خرگوش نکالا یعنی میڈم باوری کے نام سے ایک فلم۔ پاکستان میں
یہ ضیا الحق کا دور تھا جب آرٹ اور کلچر کے خلاف ایک غیر علانیہ سی جنگ جاری تھی۔ رقص اور پاپ میوزک پر باقاعدہ پابندی عائد تھی۔ تھیٹر، ٹیلی ویژن اور فلم پر سخت ترین سنسر نافذ تھا۔ شراب نوشی، جُوا، ریس اور طوائفوں کے
مناظر دکھانا ممنوع تھا۔ کسی شادی شدہ مرد یا عورت کا کہیں اور معاشقہ نہیں دکھایا جا سکتا تھا۔ فلمی مناظر میں
اُس وقت ایک مضحکہ خیز صورتِ حال پیش آتی جب چھٹے ہوئے بدمعاش اپنے خفیہ تہ خانے کے اندرعیش و
عشرت میں ڈُوبے دکھائے جاتے لیکن ساقی کے فرائض انجام دینے والی خاتون اُن کے گلاسوں میں شراب کی جگہ
کوکا کولا اُنڈیل رہی ہوتی۔
ان تمام تر پابندیوں کے باوجود ناصر ادیب نے 1988 میں‘میڈم باوری’ کے نام سے ایک ایکشن فلم بنائی۔ اس فلم کا
عالمی شہرت یافتہ ناول ‘مادام بواری’ سے کوئی تعلق نہیں تھا لیکن ناصر ادیب نے ہر طرح کے سنسر قوانین کو چیلنج
کرتے ہوئے اس کہانی میں ایسا مصالحہ بھر دیا تھا کہ یہ گستاوفلابئیر کے کلاسیکی ناول سے بھی زیادہ متنازع بن گئی تھی۔

1988 میں ریلیز ہونے والی یہ فلم مکمل طور پر ایک مصالحہ فلم تھی۔ ناصر ادیب کی کہانی ایک ایسی نادار عورت کے گرد گھومتی ہے جو بھوک، غُربت، ارد گرد کے لوگوں کی جِنسی ہوس، پولیس کے ظلم و ستم اور عدالتی نظام کے کھوکھلے پن سے تنگ آ کر بغاوت پر اُتر آتی ہے اور موقع ملنے پر سب سے گِن گِن کے بدلے لیتی ہے۔ اس فلم میں لڑائی مار کُٹائی کے مناظر سے لے کر منشیات کی سمگلنگ، بلیک میلنگ، ریپ، جیل سے فرار، اصلی اور نقلی پولیس مقابلے اور تھانے کچہری سے لے کر ہسپتال اور پاگل خانے تک ہر وہ لوکیشن اور سچویشن موجود تھی جو ایک ایکشن فلم کو کامیابی کی ضمانت بخشتی ہے۔
اداکار

* نیلی جسے کہ (میڈم باوری)
* جاوید شیخ
* ہمایوں قریشی
* منور سعید
* آصف خان
* رنگیلا
* البیلا
* جمیل فخری
* سلطان راہی جسے کہ (فاکی شاہ)
* طالش
* قوی خان

* بہار
* نغمہ
* الیاس کشمیری
* پونم
* منیر ظریف
* اعجاز ارمان
* مصطفی ٹینڈ
* نمو
* شیخ سلطان
* محسن علی
* جاوید گل

* مسرت
* شیر خان
* گبھر سنگھ
* پریم ناتھ
* زاھد
* نادر شاہ
* بادل
* کلیم شاہ
* حق نواز
* جمشید حبیب
* بینش
ساؤنڈ ٹریک

فلم کی موسیقی ایم اشرف نے ترتیب دی، فلم کے نغمات خواجہ پرویز، وارث لدھیانوی اور مسرور انور نے گیت لکھے۔ فلم کی لسٹ ریکارڈنگ میں شامل ادریس بھٹی، ظہور احمد انھوں نے گیتوں کی بہترین ریکارڈنگ کی اور نورجہاں، اے نیّر نے گیت گائے۔ ساؤنڈ ٹریک کو پلاننٹ لولی ووڈ نے لولی ووڈ کے 100 بہترین ساؤنڈ ٹری میں شامل کیا ہے۔
بیرونی روابط

*
*
*
*
حوالہ جات

زمرہ:پاکستانی ایکشن فلمیں
زمرہ:پاکستانی سیاسی فلمیں
زمرہ:پاکستانی ایڈونچر فلمیں
زمرہ:پاکستانی دستاویزی فلمیں
زمرہ:اردو زبان کی فلمیں
زمرہ:پنجابی زبان کی فلمیں
زمرہ:نگار اعزاز جیتنے والی شخصیات
زمرہ:1989ء کی پاکستانی فلمیں